**Raspored svetih misa:**

|  |  |  |  |
| --- | --- | --- | --- |
| **XI. NEDJELJA KROZ**  **GODINU** | **14.06.** | **8, 00 sati**  **11, 00 sati** | **†Branislav Kolarević**  **PRO POPULO** |
| PONEDJELJAK | 15.06. | - | Nema sv. mise |
| UTORAK | 16.06. | 19, 00 sati | † Pavo, Pavo i Stajka Čurčinac |
| SRIJEDA | 17.06. | 19, 00 sati | † Mirko i Katarina Matičić |
| ČETVRTAK | 18.06. | 10, 00 sati | † Anka i Ivan Blažić |
| **Srce Isusovo** | 19.06. | 19, 00 sati | Na nakanu |
| Srce Marijino | 20.06. | 8, 00 sati | † Ivan i Mirko Tulić |
| **PRVA**  **SVETA**  **PRIČEST** | **21.06.** | **8, 00 sati**  **11, 00 sati** | **† Ivan Tulić**  **PRO POPULO** |

**KRŠTENJE: (1)**

**14. 06. 2020. –** krstit će se **LEO CIPRIĆ,** sin Ivana Ciprića i Ivane r. Lukšić. **Čestitamo!**


**PREMINULI: (6)**

* 06. 06. 2020. godine preminula je **MANDA DASOVIĆ (1934.)**. Ukop i misa zadušnica bili su 08. 06. 2020. **Obitelji iskrena sućut!**

**IZDAJE: RIMOKATOLIČKI ŽUPNI URED sv. JAKOVA, APOSTOLA, ILAČA**

Odgovara i uređuje: vlč. Ivan Đakovac, župnik

**4**

ŽUPNI LISTIĆ

23/2020.

ĐAKOVAČKO-OSJEČKA NADBISKUPIJA

ŽUPA SV. JAKOVA, APOSTOLA

S. RADIĆA 7, 32 248 I L A Č A; 032/521-056

[**www.zupailaca.com**](http://www.zupailaca.com) **mail: zupailaca@gmail.com**

**XI. NEDJELJA KROZ GODINU**

**14. 06. 2020. godine**

**Evanđelje: Mt 9,36-10,8**

U ono vrijeme: Kad Isus ugleda mnoštvo, sažali mu se nad njim jer bijahu izmučeni i ophrvani kao ovce bez pastira. Tada reče svojim učenicima: »Žetve je mnogo, a radnika malo. Molite dakle gospodara žetve da pošalje radnike u žetvu svoju.« Dozva dvanaestoricu svojih učenika i dade im vlast nad nečistim dusima: da ih izgone i da liječe svaku bolest i svaku nemoć. A ovo su imena dvanaestorice apostola: prvi Šimun, zvani Petar, i Andrija, brat njegov; i Jakov, sin Zebedejev, i Ivan, brat njegov; Filip i Bartolomej; Toma i Matej carinik; Jakov Alfejev i Tadej; Šimun Kananaj i Juda Iškariotski, koji ga izda. Tu dvanaestoricu posla Isus uputivši ih: »K poganima ne idite i ni u koji samarijski grad ne ulazite! Pođite radije k izgubljenim ovcama doma Izraelova! Putom propovijedajte: ’Približilo se kraljevstvo nebesko!’ Bolesne liječite, mrtve uskrisujte, gubave čistite, zloduhe izgonite! Besplatno primiste, besplatno dajte!«

**1**


**Promišljanje uz svetkovinu Presvetog Srca Isusovog**

Pitanje od kojeg drhti srce svakog čovjeka jest: da li nas Bog voli? Ako nas Bog voli, onda smo svi mi, čitavo čovječanstvo i ljudska povijest priroda i sve što postoji, velika obitelj izišla iz Božjeg srca. Ako nas Bog voli, onda smo sigurni u budućnost, možemo se nadati zdravlju, miru i blagostanju. Smijemo istraživati prirodu, svijet i život - biti ono što jesmo, razvijati svoje talente do punine. Ljubav je prostor u kojemu smijemo klicati, veseliti se, putovati, jer smo iz ljubavi izišli i u ljubav utječemo. Posebno je Bog svakog od nas izabrao i poslao u svijet. Bog nema drugog razloga da nas stvori nego taj što uživa u našem postojanju. Zato Bog rado otpušta sve grijehe naše, on iscjeljuje sve naše slabosti, on izbavlja naš život od propasti i ne dopušta da nestanemo. Na Srcu Isusovu probodenu, ranjenu - koje unatoč tome ne prestaje ljubiti jest zapravo naša svagdanja škola. Bog je pokazao da ima srce. Pokazao je to u liku Isusa iz Nazareta. Otkada se Bog pojavio u ljudskom liku, otada ga možemo naći kad god ljubimo jedni druge. Budući da je njegovo srce vječno ranjeno, to znači da nas vječno voli, i da je sve spreman za nas učiniti. Treba otvoriti vrata od toga srca, treba povjerovati, poletjeti k njemu u naručaj i dopustiti Bogu da zagrli čitavu zemlju. Potrebno je svaki dan ponavljati svojoj duši: Slavi, dušo moja, Gospodina, jer on te voli, on ti oprašta sve, on te grli, on te nježnošću kruni, on te zove da mu dođeš blizu. Naš Bog se zove i jest Ljubav.

**2**

**ŽUPNE OBAVIJESTI:**

1. **PRVA SVETA PRIČEST -** Prvu svetu Pričest sa naših 12 prvopričesnika slavit ćemo **21. 06. 2020.** pod misom u 11, 00 sati na Svetištu. Trodnevnica će bit od 17.-19. 06. 2020. Prvoj svetoj ispovijedi prvopričesnici će pristupit 20. 06. 2020. (subota) od 9, 00 sati ujutro u župnoj crkvi.

****

**Sve nove obavijesti pratite na župnoj ili nadbiskupijskoj stranici:** [**www.zupailaca.com**](http://www.zupailaca.com) **ili** [**www.djos.hr**](http://www.djos.hr)

**3**